27/10/2014 | Administración LocalMunicipal
Cambre
Anuncio de modificación das Bases específicas de un operario condutor

Estimado o recurso de reposición presentado ás Bases específicas da convocatoria do proceso selectivo para a funcionarización dunha praza de operario condutor de persoal laboral fixo do concello de Cambre, aprobados por Resolución do Concelleiro delegado da área de Réxime Interior, Patrimonio e Contratación, número nº 1841/2014 de data 28 de agosto de 2014. Por Resolución de Alcaldía nº 2194/2014 de data 15/10/2014, se aprobou a modificación que de seguido se recolle: As Bases terceira, sétima e oitava das Bases específicas da convocatoria do proceso selectivo para a funcionarización dunha praza de operario condutor de persoal laboral fixo do concello de Cambre, publicada no Boletín Oficial da Provincia número 170, do 8 de setembro de 2014, quedan redactadas do seguinte teor: Ademáis dos que figuran na base segunda das bases xerais, o aspirante deberá estar en posesión do certificado de escolaridade ou equivalente e do permiso de conducir con tódalas categorías que permite a clase E. O único aspirante posible á praza obxecto desta convocatoria é o contratado laboral fixo que desempeña o posto de traballo de operario parque móbil e inmobles. A fase de oposición constará de dous exercicios e serán os seguintes: Primeiro exercicio: de carácter obrigatorio e eliminatorio. Será práctico e consistirá en realizar as tarefas relacionadas coa condución e mantemento de vehículos do parque móbil municipal, que propoña o tribunal inmediatamente antes de comezar o exercicio e durante un tempo máximo de 20 minutos. Segundo exercicio: de carácter obrigatorio non eliminatorio. Consistirá na tradución, sen dicionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo de media hora. Aqueles aspirantes que estivesen en posesión do título acreditativo do nivel de coñecemento da lingua galega CELGA II ou equivalente ou que xa houbesen superado o exercicio de coñecemento do galego no proceso selectivo para obter a condición de persoal laboral fixo estarán exentos da realización do presente exercicio. Os documentos acreditativos dos extremos sinalados no parágrafo anterior deberán ser presentados xunto coa solicitude se non estiveran xa no poder desta Corporación, debéndose de facer constar así expresamente na solicitude. O primeiro exercicio da fase de oposición será cualificado ata un máximo de vinte puntos, sendo eliminados os opositores que non acaden un mínimo de dez puntos. O número de puntos que poderán ser outorgados por cada membro do tribunal no primeiro exercicio será de 0 a 20 puntos. As cualificacións adoptaranse sumando as puntuacións outorgadas polos distintos membros do tribunal e dividindo o total polo número de asistentes, sendo o cociente a cualificación definitiva. O segundo exercicio cualificarase cun máximo de 5 puntos, estando comprendido entre 0 e 5 o número de puntos que pode outorgar cada membro do tribunal e procedendo do mesmo xeito que se indica no parágrafo anterior. A puntuación final do concurso-oposición virá determinada pola suma das puntuacións obtidas na fase de concurso e nos exercicios da fase de oposición. O Alcalde, Manuel Rivas Caridad